શીર્ષક: CAA-NRC : ભાજપે નાગરિકતા કાયદાને લઈને અભિયાન કેમ ચલાવવું પડ્યું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આજે ગુજરાતના વિવિધ શહેરોમાં ભાજપના પ્રદેશ અધ્યક્ષ જીતુ વાઘાણી સહિતના નેતાઓની સભાઓ યોજાનાર છે.

ગુજરાત ઉપરાંત અન્ય રાજ્યોમાં પણ ભાજપ આ અભિયાન ચલાવી રહ્યું છે.

વડા પ્રધાન નરેન્દ્ર મોદીએ ટ્વિટર પર સીએએના સમર્થનમાં એક અભિયાનની શરૂઆત કરાવી છે.

વડા પ્રધાને ટ્વિટર પર લખ્યું કે 'ભારત CAAનું સમર્થન કરે છે, કેમ કે CAA ઉત્પીડનનો શિકાર થયેલા શરણાર્થીઓને નાગરિકત્વ આપવા સાથે જોડાયેલો છે.'

'આ કોઈની નાગરિકતા છીનવવા મામલે નથી. નરેન્દ્ર મોદીએ લોકોને કહ્યું કે તેઓ NaMo App પર મોજૂદ સામગ્રી, ગ્રાફિક્સ અને વીડિયો શૅર કરે અને પોતાનું સમર્થન દર્શાવે.'

અગાઉ વડા પ્રધાન નરેન્દ્ર મોદીએ દિલ્હીના રામલીલા મેદાનમાં નાગરિકતા સંશોધન અને એનઆરસીનો ઉલ્લેખ કરીને વિપક્ષ પર આ મામલે ગુમરાહ કરવાનો આરોપ મૂક્યો હતો.

તો કેન્દ્રીય ગૃહમંત્રી અમિત શાહે ન્યૂઝ એજન્સી એએનઆઈને આપેલા ઇન્ટરવ્યૂમાં કહ્યું હતું કે એનપીઆર અને એનઆરસીને એકબીજા સાથે કોઈ સંબંધ નથી. એનઆરસી અને એનપીઆરને લઈને લોકો વચ્ચે ભ્રમ ફેલાવાઈ રહ્યો છે.

ભાજપ દ્વારા નાગરિકતા સંશોધન અને એનઆરસી મામલે અભિયાન ચલાવવાની અને 250થી વધુ સ્થળોએ પત્રકારપરિષદ યોજવાની જાહેરાત કરાઈ છે.

નાગરિકતા કાયદાને લઈને ભાજપનું અભિયાન

ભાજપના નેતા જે. પી. નડ્ડાએ નાગરિકતાના સમર્થન હેઠળના અભિયાનની શરૂઆત મમતા બેનરજીના પશ્ચિમ બંગાળથી કરી હતી.

ગુજરાતમાં પણ મુખ્ય મંત્રી વિજય રૂપાણીએ નાગરિકતા સંશોધન કાયદાના સમર્થનમાં યોજાયેલી રેલીને સંબોધી હતી.

તેમણે પણ નાગરિકતા કાયદા મામલે લોકોને ભ્રમમાં નાખવાનો કૉંગ્રેસ પર આરોપ મૂક્યો હતો.

તો શું ભાજપ આવું અભિયાન ચલાવીને લોકોને સમજાવી શકશે કે તેમનું સમર્થન મેળવી શકશે?

બીબીસી સંવાદદાતા બ્રજેશ મિશ્ર સાથેની વાતચીતમાં વરિષ્ઠ પત્રકાર નીરજા ચૌધરી જણાવે છે કે ભાજપથી ભૂલ થઈ ગઈ છે. જો તેમણે અગાઉથી જ અભિયાન ચલાવ્યું હોત તો કદાય લોકો સુધી પોતાનો સંદેશ પહોંચાડી શકત. અન્ય પક્ષોને મનાવી શકત અને વિરોધ આ હદે વધ્યો ન હોત.

તેઓ એમ પણ કહે છે કે વિપક્ષને પણ અંદાજ નહોતો કે દેશના યુવાનો અને મુસલમાનો આ રીતે રસ્તે ઊતરીને વિરોધ કરશે. અને સરકાર પણ તેને કળી ન શકી.

તો વરિષ્ઠ પત્રકાર અજય ઉમટ બીબીસી ગુજરાતી સાથે વાત કરતાં જણાવે છે કે સમર્થન કરનારા અને વિરોધ કરનારા કયા મુદ્દે વિરોધ અને સમર્થન કરે છે એ પણ મોટા ભાગે ખ્યાલ નથી. આ મામલે એક મોટો કૉમ્યુનિકેશન ગૅપ પ્રવર્તે છે.

તેઓ કહે છે,  "મોટા ભાગના આંદોલનકારીઓ આ...